**KUTSESTANDARD**

**Turvasüsteemide vastutav spetsialist, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

**Turvasüsteemide vastutav spetsialist, tase 5 kutsestandard on täienduskoolituse õppekava koostamise ja töömaailma kutse andmise aluseks.**

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Turvasüsteemide vastutav spetsialist, tase 5* | *5* |

|  |  |  |
| --- | --- | --- |
| **Kutsenimetus** | | **Eesti kvalifikatsiooniraamistiku (EKR) tase** |
| *Turvasüsteemide vastutav spetsialist, tase 5* | | *5* |
| **Võimalikud spetsialiseerumised ja nimetused kutsetunnistusel** | | |
| **Spetsialiseerumine** | **Nimetus kutsetunnistusel** | |
| Häiresüsteemi paigaldamine ja hooldus | Turvasüsteemide vastutav spetsialist, tase 5  Häiresüsteemi paigaldamine ja hooldus | |
| Jälgimissüsteemi paigaldamine ja hooldus | Turvasüsteemide vastutav spetsialist, tase 5  Jälgimissüsteemi paigaldamine ja hooldus | |
| Tulekahjusignalisatsioonisüsteemi paigaldamine ja hooldamine | Turvasüsteemide vastutav spetsialist, tase 5  Tulekahjusignalisatsioonisüsteemi paigaldamine ja hooldamine | |
| Gaaskustutussüsteemi paigaldamine ja hooldamine | Turvasüsteemide vastutav spetsialist, tase 5  Gaaskustutussüsteemi paigaldamine ja hooldamine | |
| Vee- ja vahttulekustutuse süsteemide paigaldamine ja hooldamine | Turvasüsteemide vastutav spetsialist, tase 5  Vee- ja vahttulekustutuse süsteemide paigaldamine ja hooldamine | |
| Suitsutõrjesüsteemi paigaldamine ja hooldamine. | Turvasüsteemide vastutav spetsialist, tase 5  Suitsutõrjesüsteemi paigaldamine ja hooldamine. | |
| Ehitise teavitamissüsteemi paigaldamine ja hooldamine | Turvasüsteemide vastutav spetsialist, tase 5  Ehitise teavitamissüsteemi paigaldamine ja hooldamine | |
| Hädavalgustuse paigaldamine ja hooldamine | Turvasüsteemide vastutav spetsialist, tase 5  Hädavalgustuse paigaldamine ja hooldamine | |
| Tuleohutusautomaatika paigaldamine ja hooldamine | Turvasüsteemide vastutav spetsialist, tase 5  Tuleohutusautomaatika paigaldamine ja hooldamine | |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Turvasüsteemide vastutav spetsialist, tase 5 tööks on turvasüsteemide ja tuleohutuspaigaldiste paigaldamine ja hooldamise korraldamine, vajadusel paigaldamine ja hooldamine, tehtud tööde kontrollimine ja tööde eest vastutamine. Turvasüsteemide vastutav spetsialist, tase 5 töötab iseseisvalt.  Turvasüsteemide vastutav spetsialist, tase 5 spetsialiseerub vähemalt ühele järgmistest tegevusvaldkondadest: häiresüsteemi paigaldamine ja hooldus; jälgimissüsteemi paigaldamine ja hooldus; tulekahjusignalisatsioonisüsteemi paigaldamine ja hooldamine; gaaskustutussüsteemi paigaldamine ja hooldamine; vee- ja vahttulekustutuse süsteemide paigaldamine ja hooldamine; suitsutõrjesüsteemi paigaldamine ja hooldamine; ehitise teavitamissüsteemi paigaldamine ja hooldamine; hädavalgustuse paigaldamine ja hooldamine; tuleohutusautomaatika paigaldamine ja hooldamine.  Turvasüsteemide vastutav spetsialist, tase 5 teeb turvasüsteemide paigaldamise ja hooldamisega seonduvaid muid töid, kus on pädevuse tõendamine nõutav (nt elektri- ning automaatika jms) vastavas valdkonnas omandatud pädevuse piires.  Turvasüsteemide tehnika kutsealal töötab ka turvasüsteemide paigaldaja, tase 3, kes osaleb turvasüsteemide ja tuleohutuspaigaldiste paigaldus- ja hooldustöödes ja turvasüsteemide tehnik, tase 4, kelle tööks on turvasüsteemide ja tuleohutuspaigaldiste paigaldamine ja hooldamine.  Turvasüsteemide vastutav spetsialist, tase 5 tööaeg on üldjuhul fikseeritud, vajadusel esineb töötamist väljaspool tööaega. Tööga võib kaasneda füüsiline ja vaimne pingutus, töötempo on periooditi kiire ja pingeline. Vajadusel tuleb töötada välitingimustes, kõrgustes, ohtlikus keskkonnas. Turvasüsteemide vastutav spetsialist, tase 5 töövahenditeks on käsi- ja spetsiaaltööriistad, redelid, tõstukid, mõõteseadmed, tehniline dokumentatsioon, normdokumendid (standardid, juhendid), arvutid ja nende tarkvara, kontoriseadmed ja spetsiaalseid arvutusprogrammid. Turvasüsteemide vastutav spetsialist kasutab vastavalt objekti eripärale isikukaitsevahendeid. Töö eripäraks võib olla: töö kõrgustes, välitingimustes, tolm, müra, madalad ja kõrged temperatuurid, niiskus.  Turvasüsteemide vastutav spetsialist, tase 5 omab ka turvasüsteemide tehnik tase 4 kompetentse väljaarvatud Fluoreeritud gaase sisaldavate gaasikustutussüsteemide käitlemine.  Selle kutsestandardi raames mõistetakse:   * häireseadmestiku all häire edastussüsteeme (HES), sissetungi- ja paanikahäire süsteeme (SHS), läbipääsusüsteeme (LPS); * jälgimisseadmestiku all videovalvesüsteeme (VVS). |
| **Ettepanekud töö kirjelduse kohta** |
| **A.2 Tööosad** |
| A.2.1 Enda ja meeskonna töö planeerimine, korraldamine ja kontrollimine.  A.2.2 Töökeskkonna ohutuse tagamine.  A.2.3 Paigaldiste ning seadmete paigaldus.  A.2.4 Süsteemi häälestamine ja testimine.  A.2.5 Paigaldiste kontroll ja hooldus.  A.2.6 Kasutajakoolituste läbi viimine.  A.2.7 Paigaldamise järelevalve. |
| **Spetsialiseerumisega seotud tööosad** |
| Spetsialiseerumine toimub vastavalt valdkonnale:   1. häiresüsteemi paigaldamine ja hooldus; 2. jälgimissüsteemi paigaldamine ja hooldus; 3. tulekahjusignalisatsioonisüsteemi paigaldamine ja hooldamine; 4. gaaskustutussüsteemi paigaldamine ja hooldamine; 5. vee- ja vahttulekustutuse süsteemide paigaldamine ja hooldamine; 6. suitsutõrjesüsteemi paigaldamine ja hooldamine; 7. ehitise teavitamissüsteemi paigaldamine ja hooldamine; 8. hädavalgustuse paigaldamine ja hooldamine; 9. tuleohutusautomaatika paigaldamine ja hooldamine. |
| **Ettepanekud töö osade kohta** |
| **A.3 Kutsealane ettevalmistus** |
| Turvasüsteemide vastutav spetsialist, tase 5 on tavapäraselt keskharidusega isik, kes on kutsealased oskused omandanud töö käigus või kutseõppeasutuses või täienduskoolitustel. Sageli on turvasüsteemide vastutav spetsialist, tase 5 varem töötanud 4. taseme turvasüsteemide tehnikuna. |
| **Ettepanekud tööalase ettevalmistuse kohta** |
| **A.4 Enamlevinud ametinimetused** |
| Valve-, turva-, tuleohutussüsteemide vastutav spetsialist, paigaldusjuht, hooldusjuht, objektijuht, projektijuht. |
| **A.5 Regulatsioonid kutsealal tegutsemiseks** |
| Töötamine turvasüsteemide vastutav spetsialist, tase 5na on reguleeritud tuleohutuse seaduse ja turvaseadusega. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Selle kutse taotlemisel on nõutav üldoskuste tõendamine ja kohustuslike kompetentside tõendamine vastavalt valitud spetsialiseerumise valdkonnale:   1. häiresüsteemi paigaldamine ja hooldus; 2. jälgimissüsteemi paigaldamine ja hooldus; 3. tulekahjusignalisatsioonisüsteemi paigaldamine ja hooldamine; 4. gaaskustutussüsteemi paigaldamine ja hooldamine; 5. vee- ja vahttulekustutuse süsteemide paigaldamine ja hooldamine; 6. suitsutõrjesüsteemi paigaldamine ja hooldamine; 7. ehitise teavitamissüsteemi paigaldamine ja hooldamine; 8. hädavalgustuse paigaldamine ja hooldamine; 9. tuleohutusautomaatika paigaldamine ja hooldamine.   Tuleohutusautomaatika paigaldamise ja hooldamise valdkonnale saab spetsialiseeruda tõendades samaaegselt üldoskused ja kohustuslikud kompetentsid tulekahjusignalisatsiooni-, vee- ja vahttulekustutuse ning suitsutõrjesüsteemi spetsialiseerumise valdkonnas. |
| **Ettepanekud kutse struktuuri kohta** |

|  |
| --- |
| **B.2. Turvasüsteemide vastutav spetsialist, tase 5****üldoskused** |
| 1. Kasutab eesti keelt tasemel B2 (vt lisa 1 "Keelte oskustasemete kirjeldused"); mõistab erialast inglise keelt. 2. Oskab lugeda ja saab aru tehnilistest joonistest ja dokumentatsioonist. 3. Kasutab arvutit vastavalt DigComp digipädevuste enesehindamise skaala „Iseseisev kasutaja“ tasemele (vt Lisa 2). 4. Hoiab meeskonnavaimu; algatab koostööd; juhendab meeskonna tööd, arvestades enda ja teiste rolli meeskonnas; peab kinni meeskonna liikmete vahelistest kokkulepetest; on avatud koostööle ja toetab meeskonna tulemuslikku tegutsemist; reageerib asjakohaselt meeskonnaliikmete vajadustele ja tagasisidele; jagab meeskonnaliikmetega vajalikku informatsiooni, oma teadmisi ja kogemusi; korraldab töö sujuva toimimise. 5. Väljendab oma seisukohti selgelt ja hinnanguvabalt; on võimeline suhtluspartnerit aktiivselt ja kriitiliselt kuulama; 6. Suhtleb viisakalt, kasutab sobivaid suhtlemisvorme ja -viise, arvestades olukorda ja suhtlemispartnerit; tuleb toime keerukates suhtlusolukordades; 7. Hindab ja analüüsib oma olemasolevaid ja arendamist vajavaid oskusi; seab enesearendamisele eesmärgid ja arendab ennast sihipäraselt; seostab uut teavet varasema kogemusega ning rakendab omandatud teadmisi ja oskusi. |
| **Ettepanekud üldoskuste kohta** |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Enda ja meeskonna töö planeerimine, korraldamine ja kontrollimine** | **EKR tase 5** |
| Tegevusnäitajad:   1. tutvub tööülesande sisuga, tuginedes projektdokumentatsioonile, tehnilistele normidele ja õigusaktidele; 2. järjestab enda ja meeskonnaliikmete tegevused, arvestades ülesannete prioriteetsust, ehitatava objekti ehitusgraafikut ning ehituse valmidust/olukorda objektil; 3. valib enda ja meeskonnaliikmete normikohased töövahendid ja materjalid vastavalt tööülesandele ja vahendite kasutusjuhenditele, arvestades ülesande eripära ning keskkonnatingimusi; kindlustab töörühmale vajalikud materjalid ja mehhanismid; 4. planeerib töövahendid, seadmed ja materjalid lähtuvalt töögraafikust ja tarneajast, arvestades säästlikkust; 5. jagab tööülesanded, arvestades töötaja pädevust ja kompetentsust; 6. kontrollib kooskõlastuse olemasolu, arvestades õigusakte; puudujääkide ilmnemisel teavitab asjaosalisi vastavalt korrale. | |
| **B.3.2 Töökeskkonna ohutuse tagamine** | **EKR tase 5** |
| Tegevusnäitajad:   1. arvestab oma töös ja meeskonnaliikmete töö organiseerimisel tööohutusnõuete ja objekti eeskirjadega; 2. järgib oma töös ja meekonnaliikmete töö organiseerimisel objektile kehtestatud töökeskkonna ohutuse reegleid; 3. järgib oma töös ja meeskonnaliikmete töö organiseerimisel tule- ja elektriohutuse nõudeid; kooskõlastab tuleohtlike ja elektritööde teostamise; 4. hoiab oma tööpaiga korras; kontrollib meeskonnaliikmete tööpaiga korrasolekut, vajadusel juhendab täiendavalt; 5. kasutab oma töös töö- ja isikukaitsevahendeid ja veendub nende korrasolekus; organiseerib ja kontrollib meeskonnaliikmete töö- ja isikukaitsevahendite eesmärgipärast kasutamist. | |
| **B.3.3 Paigaldiste ning seadmete paigaldus** | **EKR tase 5** |
| Tegevusnäitajad:   1. kontrollib töövahendite, materjalide ja seadmete juhenditele ja töö eesmärgile vastavat kasutamist; organiseerib varustuse tarnimise tehnikule/paigaldajale; 2. organiseerib, vajadusel teeb ise paigaldustöid oma valdkonnas vastavalt ehituse organiseerimise projektile, arvestades üldehituslikke nõudeid ja projekti eripära, säilitades teiste süsteemide terviklikkuse; järgib ehituslikke ohutusnõudeid; 3. kontrollib kaablite paigaldamise (vajadusel paigaldab ise kaablid) ja kaabliteede rajamise (vajadusel rajab ise kaabliteed) vastavust tootja juhenditele, standarditele ja nõuetele; kontrollib kaablimarkeeringute olemasolu, vajadusel markeerib ise vastavalt projektile; 4. kontrollib seadmete paigaldamise vastavust tootja juhenditele, kehtivatele standarditele ja nõuetele, vajadusel paigaldab ise seadmed; 5. kontrollib süsteemi komponentide ühendamise vastavust tootja juhenditele, vajadusel teostab ise vajalikud ühendused; 6. korraldab ja kontrollib tööde dokumenteerimist vastavalt kehtestatud korrale; 7. koostab (vajadusel) ja allkirjastab teostusdokumentatsiooni. | |
| **B.3.4 Süsteemi häälestamine ja testimine** | **EKR tase 5** |
| Tegevusnäitajad:   1. kontrollib süsteemi häälestamist (vajadusel häälestab ise) vastavalt lähteülesandele, arvestades objekti eripära; kontrollib (vajadusel testib ise) süsteemi toimimist koostöös teiste süsteemidega vastavalt töövõtu piirile; 2. kontrollib teostatud tööde kvaliteeti vastavalt kriteeriumidele; puuduste/mittevastavuse ilmnemisel korraldab nende kõrvaldamise; 3. dokumenteerib ja allkirjastab (vajadusel) häälestamise ja testimise tulemuse vastavalt juhistele. | |
| **B.3.5 Paigaldiste kontroll ja hooldus** | **EKR tase 5** |
| Tegevusnäitajad:   1. korraldab, vajadusel teeb ise kontrolli- ja hooldustoimingud vastavalt normidele, hooldusjuhenditele, õigusaktidele ja muudele asjakohastele regulatsioonidele; 2. teostab tehnilisi mõõtmisi vastavalt hooldusjuhendile, kasutades nõuetele vastavaid mõõteseadmeid; 3. tuvastab rikke, uurib välja põhjuse; teavitab asjaosalisi vastavalt korrale; kõrvaldab rikke oma pädevuse piires; 4. hindab süsteemi efektiivsust, töökindlust ja stabiilsust; teostab rikete analüüsi; teeb asjaosalistele ettepanekuid puuduste kõrvaldamiseks ja süsteemi parendamiseks; 5. valib sobivad meetodid süsteemi efektiivsuse, töökindluse ja stabiilsuse tõstmiseks ning vajadusel korraldab vajalike tööde tegemise; 6. korraldab (vajadusel teeb ise) ja kontrollib tööde dokumenteerimist vastavalt kehtestatud korrale; 7. allkirjastab vajadusel paigaldise teostusdokumentatsiooni muudatused. | |
| **B.3.6 Kasutajakoolituste läbi viimine** | **EKR tase 5** |
| Tegevusnäitajad:   1. teeb kasutajakoolituse vastavalt juhistele; 2. vormistab koolitusakti vastavalt juhistele. | |
| **B.3.7 Paigaldamise järelevalve** | **EKR tase 6** |
| Tegevusnäitajad:   1. teeb paigaldamise käigus järelevalvet ja konsulteerib osapooltega projektiga seotud küsimustes; 2. kontrollib paigaldise vastavust normdokumentidele ja lähteülesandele. Annab hinnangu paigaldise terviklahenduse toimivusele. Vajadusel teeb ettepanekud paigaldise parendamiseks; 3. osaleb vajadusel valminud paigaldise ja teostusdokumentatsiooni tellijale üleandmise toimingutes. | |
| **Ettepanekud kohustuslike kompetentside kohta** | |

**C-osa**

**ÜLDTEAVE JA LISAD**

|  |  |  |
| --- | --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | | |
| 1. Kutsestandardi tähis kutseregistris | | Täidab kutseregistri töötaja |
| 1. Kutsestandardi koostajad: | | Oliver Riik – Telegrupp AS  Tõnu Kutsar – Telealarm OÜ  Tarmo Nigols – G4S Eesti AS  Marina Koit – Henert Grupp OÜ  Ülo Kala – Selerek OÜ  Neeme Ervin – Import Service OÜ  Ergo Manninen – Päästeamet  Mihkel Kask – Politsei- ja Piirivalveamet  Andre Lilleleht – Eesti Turvaettevõtete Liit |
| 1. Kutsestandardi kinnitaja | | Energeetika, Mäe- ja Keemiatööstuse Kutsenõukogu |
| 1. Kutsenõukogu otsuse number | |  |
| 1. Kutsenõukogu otsuse kuupäev | |  |
| 1. Kutsestandard kehtib kuni alates | |  |
| 1. Kutsestandardi versiooni number | |  |
| 1. Viide Ametite Klassifikaatorile (ISCO 08) | | 3114 Elektroonikatehnikud |
| 1. Viide Euroopa kvalifikatsiooniraamistikule (EQF) | | 5 |
| **C.2 Kutsenimetus võõrkeeles** | | |
| Inglise keeles | Security and Fire Protection Systems Installer, level 5 | |
| **C.3 Lisad** | | |
| Lisa 1 Keelte oskustasemete kirjeldused  Lisa 2 DigComp digipädevuste enesehindamise skaala | | |